
Parlamentul  României

Camera  Deputaţilor
Comisia pentru Sănătate şi Familie
              Nr. 28/ 52/  26  februarie 2004 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege privind aprobarea Ordonanţei Guvernului nr.57/2001 pentru modificarea şi completarea Ordonanţei Guvernului nr.1/2000 privind organizarea activităţii şi funcţionarea instituţiilor de medicină legală ( PL nr.710 /2003), adoptat de Senat în şedinţa din 13 noiembrie 2003 şi trimis comisiei pentru examinare, în fond, cu adresa nr.710 din 19 noiembrie  2003.

La întocmirea raportului, comisia a avut în vedere avizul Comisiei juridice, de disciplină şi imunităţi, avizul Comisiei pentru buget, finanţe şi bănci, avizul Consiliului Legislativ, precum şi punctul de vedere al Ministerului Sănătăţii nr.GP 9264 din 17.02.2004.

În raport de obiectul şi conţinutul său, proiectul de lege  face parte din categoria legilor ordinare.

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                     Nr. 28/52 /26  februarie 2004

R A P O R T 

asupra proiectului de Lege aprobarea Ordonanţei Guvernului nr.57/2001 pentru modificarea şi completarea Ordonanţei Guvernului nr.1/2000 privind organizarea activităţii şi funcţionarea instituţiilor de medicină legală

1. Cu adresa nr.710 din 19 noiembrie 2003,  Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege privind aprobarea Ordonanţei Guvernului nr.57/2001 pentru modificarea şi completarea Ordonanţei Guvernului nr.1/2000 privind organizarea activităţii şi funcţionarea instituţiilor de medicină legală ( PL nr.710 /2003), adoptat de Senat în şedinţa din 13 noiembrie 2003 .La întocmirea raportului, comisia a avut în vedere avizul Comisiei juridice, de disciplină şi imunităţi, avizul Comisiei pentru buget, finanţe şi bănci, avizul Consiliului Legislativ, precum şi punctul de vedere al Ministerului Sănătăţii nr.GP 9264 din 17.02.2004.

Proiectul de lege cuprinde reglementări menite să asigure, în condiţii mai bune, desfăşurarea activităţii de medicină legală, atât din punct de vedere organizatoric cât şi funcţional, cu un accent deosebit pe legalitatea întocmirii actelor de constatare medico-legală şi, în general, pe controlul activităţii de medicină legală.

 Modificarea şi completarea Ordonanţei Guvernului nr. 1/2000 este realizată printr-un set de măsuri care au scop asigurarea controlului asupra activităţii instituţiilor de medicină legală şi îmbunătăţirea sistemului de numiri pentru funcţiile

de conducere din instituţiile şi structurile care desfăşoară activităţi medico-legale, precum şi întărirea legalităţii în activitatea de medicină legală.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentele care fac obiectul raportului.

2. În raport de obiectul şi conţinutul său, proiectul de lege face parte din  categoria legilor ordinare în conformitate cu prevederile art.76 alin.(2) din Constituţia României, republicată.

3. La dezbaterea proiectului de lege a participat , în calitate de reprezentat al Ministerului Sănătăţii , dl.prof.dr.Liviu Cocora, şeful Laboratorului de medicină legală Sibiu, precum şi dl.prof.dr.Dan Dermengiu, directorul general al Institutului Naţional de Medicină Legală “Mina Minovici” Bucureşti.

4. La lucrările comisiei din zilele de 17 şi 18.02.2004 , din totalul de 16 membri, au fost prezenţi 15 deputaţi . 

5. Proiectul de lege a fost adoptat de Senat în şedinţa din 13 noiembrie 2003.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Titlul legii
“ Lege privind aprobarea Ordonanţei Guvernului nr.57/2001 pentru modificarea şi completarea Ordonanţei Guvernului nr.1/2000 privind organizarea activităţii şi funcţionarea instituţiilor de medicină legală ”


Nemodificat.


2.
Articol unic
“Articol unic – Se aprobă Ordonanţa Guvernului nr.57 din 30 august 2001 pentru  modificarea şi completarea Ordonanţei Guvernului nr.1/2000 privind organizarea activităţii şi funcţionarea instituţiilor de medicină legală, adoptată în temeiul art.1 pct.V.3 din Legea nr.324/2001 privind abilitarea Guvernului de a emite ordonanţe şi publicată în Monitorul Oficial al României , Partea I, nr.531 din 31 august 2001, cu următoarele modificări şi completări : ”


Nemodificat.


3.
___

“(3) Ministerul Sănătăţii şi Familiei şi Ministerul Justiţiei  asigură controlul şi evaluarea activităţii de medicină legală.”

( text ordonanţă)
“1. La articolul I punctul 1, alineatul (3)  al articolului 6 va avea următorul cuprins:

(3) Ministerul Sănătăţii asigură controlul şi evaluarea activităţii de medicină legală.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .


Ministerul Justiţiei este instituţia beneficiară a actului probator, furnizat de către instituţiile de medicină legală. Adoptarea unor astfel de prevederi înseamnă subordonarea instituţiilor medico-legale de către Ministerul Justiţiei, respectiv de imixtiune în activitatea medico-legală.



4.
Pct.1
“1. La articolul I punctul 2 , alineatul (2) al articolului 8 va avea următorul cuprins:

(2) Sumele recuperate de la părţi sau de la alţi participanţi la proces, în condiţiile prevăzute în Codul de procedură penală, reprezentând cheltuielile la alin.(1), se varsă la bugetul de stat.”

( text proiect de lege)
Pct.1 devine pct.2.

Nemodificat.
Prin renumerotare.

5.
___

“(3) Directorul general al Institutului Naţional de Medicină Legală “Mina Minovici” Bucureşti şi directorii institutelor de medicină legală din centrele medicale universitare sunt numiţi prin ordin comun al ministrului sănătăţii şi familiei şi al ministrului justiţiei , pe bază de concurs.”

( text ordonanţă)
“3. La articolul I punctul 3, alineatul (3) al articolului 12 va avea următorul cuprins:

“(3) Directorul general al Institutului Naţional de Medicină Legală “Mina Minovici” Bucureşti şi directorii institutelor de medicină legală din centrele medicale universitare sunt numiţi, prin ordin al ministrului sănătăţii , pe bază de concurs.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.Gheorghe Popescu (Grupul Parlamentar al PSD ) .


Aceeaşi motivaţie privind ingerinţa Ministerului Justiţiei în activitatea medico-legală şi pentru actualizarea denumirii.

6.
___

“(4) Concursul se organizează de Ministerul Sănătăţii şi Familiei şi Ministerul Justiţiei ,pe baza regulamentului aprobat prin ordin comun  al ministrului sănătăţii şi familiei şi al ministrului justiţiei  .”

(text ordonanţă)
“4. La articolul I punctul 4, alineatul (4) al articolului 12 va avea următorul cuprins:

“(4) Concursul se organizează de Ministerul Sănătăţii ,pe baza regulamentului aprobat prin ordin al ministrului sănătăţii .”

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.dr.Ana Florea (Grupul Parlamentar al Minorităţilor Naţionale) .


Aceeaşi motivaţie privind ingerinţa Ministerului Justiţiei în activitatea medico-legală şi pentru actualizarea denumirilor.

7.
___

“e) propune spre aprobare Ministerului Sănătăţii şi Familiei şi Ministerului Justiţiei componenţa nominală şi modul de funcţionare ale Comisiei superioare medico-legale şi comisiilor de avizare şi control al actelor medico-legale;”

(text ordonanţă)
“5. La articolul I punctul 5, litera e) a articolului 13 va avea următorul cuprins:

e) propune spre aprobare Ministerului Sănătăţii componenţa nominală şi modul de funcţionare ale Comisiei superioare medico-legale şi comisiilor de avizare şi control al actelor medico-legale;”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM) .


Ministerul Sănătăţii este singurul în măsură să cunoască competenţa profesională a specialiştilor propuşi în cadrul acestor comisii. Pentru actualizarea denumirii.

8.
Pct.2
“2. La articolul I punctul 7, litera f) a alineatului (1) al articolului 20 va avea următorul cuprins:

“f) 4 medici  primari legişti, cu experienţă în specialitate, desemnaţi la propunerea directorului general al Institutului Naţional de Medicină Legală “Mina Minovici” Bucureşti.”

( text proiect de lege)


Pct.2 devine pct.6.

Nemodificat.
Prin renumerotare.

9.
Pct.3

“3. La articolul I punctul 9, litera b) a alineatului (1) al articolului 21 va avea următorul cuprins:

“b) 4 medici  primari legişti, cu experienţă în specialitate, desemnaţi la propunerea directorului general al Institutului Naţional de Medicină Legală “Mina Minovici” Bucureşti.”

(text proiect de lege)
Pct.3 devine pct.7.

Nemodificat.
Prin renumerotare.

10.
___

“Art.22. – Componenţa nominală şi modul de funcţionare ale Comisiei superioare medico-legale şi comisiilor de avizare şi control al actelor medico-legale se aprobă prin ordin comun al ministrului sănătăţii şi familiei şi al ministrului justiţiei, la propunerea Consiliului superior de medicină legală.”

(text ordonanţă)
“8. La articolul I punctul 11, articolul 22 va avea următorul cuprins:

“Art.22. – Componenţa nominală şi modul de funcţionare ale Comisiei superioare medico-legale şi comisiilor de avizare şi control al actelor medico-legale se aprobă prin ordin al ministrului sănătăţii , la propunerea Consiliului superior de medicină legală.”

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.dr.Ana Florea (Grupul Parlamentar al Minorităţilor Naţionale) .


Ministerul Sănătăţii este singurul în măsură să cunoască competenţa profesională a specialiştilor propuşi în cadrul Comisiei superioare medico-legale şi comisiilor de avizare şi control al actelor medico-legale.

11.
Pct.4

“Capitolul IV1 

Controlul şi evaluarea activităţii de medicină legală”

(text ordonanţă) 

“4. La articolul I punctul 12,  articolul 251 va avea următorul cuprins:

“Art.251. – În vederea asigurării controlului şi activităţii de medicină legală, prin ordin comun  al ministrului sănătăţii şi al ministrului justiţiei, se constituie comisii mixte, formate din medici legişti din cadrul Ministerului Sănătăţii şi din personal de specialitate juridică din Ministerul Justiţiei, care să verifice modul de efectuare a lucrărilor medico-legale.”

(text proiect de lege)

Art.252. – Comisiile mixte se constituie ori de câte ori există indicii cu privire la săvârşirea unor abateri în efectuarea lucrărilor medico-legale şi ministrul sănătăţii şi familiei sau ministrul justiţiei solicită efectuarea unor verificări de către acestea.

Art.253. – (1) Comisiile mixte verifică dacă lucrările medico-legale au fost efectuate cu respectarea dispoziţiile legale.

(2) Verificările comisiilor mixte se finalizează printr-un raport scris.

(3) În cazul în care, în urma verificărilor efectuate, comisiile mixte apreciază că au fost încălcate unele dispoziţii legale, acestea sesizează, după caz, organele judiciare sau structurile competente ale Colegiului Medicilor din România .

Art.254. – În vederea evaluării activităţii de medicină legală şi a activităţii de control desfăşurată de comisiile mixte, se înfiinţează Consiliul de analiză şi evaluare a activităţii de medicină legală, format din :

a) ministrul sănătăţii şi familiei;

b) ministrul justiţiei;

c) ministrul de interne;

d) procurorul general al Parchetului de pe lângă Curtea Supremă de Justiţie;

e) directorul general al Institutului Naţional de Medicină Legală “Mina Minovici” Bucureşti şi directorii institutelor de medicină legală din centrele medicale universitare.

Art.255. – Consiliul de analiză şi evaluare a activităţii de medicină legală are următoarele atribuţii principale:

a) evaluează activitatea de medicină legală desfăşurată la nivel naţional;

b) analizează raportul cu privire la situaţia practicii medico-legale la nivel naţional, întocmit de Consiliul superior de medicină-legală;

c) analizează activitatea comisiilor  mixte şi a raportelor întocmite de acestea;

d) adoptă măsurile necesare pentru îmbunătăţirea activităţii de medicină legală şi, prin aceasta, pentru o administrare mai eficientă a actului de justiţie.

Art.256. – (1) Consiliul de analiză şi evaluare a activităţii de medicină legală se întruneşte semestrial sau ori de câte ori este necesar.

(2) Lucrările pregătitoare ale întrunirilor se asigură de secretariatele generale ale Ministerului Sănătăţii şi Familiei şi Ministerului Justiţiei.”

(text ordonanţă)
“9. La articolul I, punctul 12 se abrogă.”
Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) şi dl.dep.Gheorghe Popescu (Grupul Parlamentar al PSD ) .


Prin renumerotare.

Comisiile mixte reprezintă una din imixtiunile justiţiei în activitatea medico-legală. În cazurile excepţionale, când Ministerul Sănătăţii consideră că este necesar, poate dispune o anchetă. Atribuţiile comisiei mixte contravin atribuţiilor Comisiei superioare medico-legale.În consecinţă, comisiile mixte sunt organisme contraproductive şi birocratice care îngreunează desfăşurarea procesului de justiţie.

Consiliul de analiză şi evaluare a activităţii de medicină legală este o structură absolut inutilă, mai ales că, în componenţa Consiliului superior de medicină legală sunt deja numiţi reprezentanţi ai ministerelor respective, prin ordin emis chiar de miniştrii de resort. Atribuţiile acestui Consiliului de analiză şi evaluare se suprapun peste o parte din cele  ale Consiliului superior, cu excepţia analizei activităţii comisiilor mixte.



12.
Pct.5

“5. La articolul I punctul 13, articolul 26 va avea următorul cuprins:

“Art.26. – (1) Finanţarea activităţii Institutului Naţional de Medicină Legală “Mina Minovici” Bucureşti, a institutelor de medicină legală din centrele medicale universitare, a serviciilor de medicină legală judeţene şi a cabinetelor de medicină legală se asigură din subvenţii acordate de la bugetul de stat, prin bugetul Ministerului Sănătăţii , de la capitolul “Sănătate” , şi din venituri proprii.

(2) Veniturile proprii prevăzute la alin.(1) se constituie din contravaloarea prestaţiilor medico-legale.

(3) Finanţarea serviciilor de medicină legală judeţene şi a cabinetelor de medicină legalăse face prin direcţiile de sănătate publică, prin transferuri de la bugetul destat cu această destinaţie, şi din venituri proprii realizate.”

(text proiect de lege)

____
Pct.5 devine pct.10.

“10. La articolul I punctul 13, articolul 26 va avea următorul cuprins:

“Art.26. – (1) Finanţarea activităţii Institutului Naţional de Medicină Legală “Mina Minovici” Bucureşti, a institutelor de medicină legală din centrele medicale universitare, a serviciilor de medicină legală judeţene şi a cabinetelor de medicină legală se asigură din subvenţii acordate de la bugetul de stat, prin bugetul Ministerului Sănătăţii , de la capitolul “Sănătate” , şi din veniturile proprii.

(2) Veniturile proprii prevăzute la alin.(1) se constituie din contravaloarea prestaţiilor medico-legale.

(3) Finanţarea serviciilor de medicină legală judeţene şi a cabinetelor de medicină legală se face prin direcţiile de sănătate publică, prin transferuri de la bugetul de stat cu această destinaţie, şi din veniturile  proprii realizate.

(4) Sumele realizate din veniturile proprii, conform legii, rămân exclusiv la dispoziţia instituţiilor de medicină legală, în raport cu competenţa teritorială, urmând să fie utilizate conform prevederilor legale, pe destinaţiile aprobate prin legea bugetului de stat, şi se reportează anual cu aceeaşi destinaţie.”

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.Iulia Pataki (Grupul Parlamentar al UDMR).


Prin renumerotare.

Pentru o exprimare corectă.

Pentru o exprimare corectă.

Veniturile proprii realizate au o caracteristică aparte, şi anume ele provin din resursele bugetare ale Ministerului Sănătăţii , Ministerului Administraţiei şi Internelor şi Ministerului Justiţiei, direct implicate în actul de justiţie, constituindu-se  ca o completare la bugetul acordat prin Ministerul Sănătăţii . Aceste sume sunt necesare pentru promovarea progresului ştiinţific şi, ca atare, a creşterii calităţii actului medico-legal.



13.
Pct.6

“6. La articolul I punctul 14, alineatul (1) al articolului 28 va avea următorul cuprins:

“Art.28. – (1) Listele cuprinzând experţii din rândul cărora părţile interesate pot solicita, cu plată, medici legişti sau specialişti care să asiste experţii oficiali desemnaţi, potrivit legii, pentru anumite activităţi medico-legale sunt întocmite pe niveluri de competenţă, la propunerea Consiliului Superior de Medicină Legală, şi aprobate prin ordin comun al ministrului sănătăţii şi ministrului justiţiei.”

( text proiect de lege)
Pct.6 devine pct.11.

“11. La articolul I punctul 14, alineatul (1) al articolului 28 va avea următorul cuprins:

“Art.28. – (1) Lista cuprinzând experţii din rândul cărora părţile interesate pot solicita, cu plată, medici legişti sau specialişti care să asiste experţii oficiali desemnaţi, potrivit legii, pentru anumite activităţi medico-legale sunt întocmite pe niveluri de competenţă, la propunerea Consiliului Superior de Medicină Legală, şi aprobată prin ordin al ministrului sănătăţii. “

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .

Prin renumerotare.

Este vorba de o singură listă care trebuie aprobată de Ministerul Sănătăţii fără alte ingerinţe din partea Ministerului Justiţiei.

II. AMENDAMENTE RESPINSE


În cursul dezbaterii în comisie următoarele amendamente au fost respinse:

Nr.crt.
Textul iniţial
Amendamentul propus şi autorul acestuia
Motivare

0.
1.
2.
3.

1.
___
Ministerul Sănătăţii a propus admiterea fără modificări a proiectului de lege,  în forma adoptată de Senat .
Pentru adoptare: Punctul de vedere al Ministerului Sănătăţii nr. GP 9264 din 17.02.2004.

Pentru respingere: Motivaţiile cuprinse la nr.crt.3,5 - 7 şi 10 – 13 din prezentul raport.



                       PREŞEDINTE,                                                                                                  SECRETAR,

   DEP.ACAD.PROF.DR.MIRCEA IFRIM                                                               DEP.FARM.ION BURNEI
4
14

_966928264.unknown

